Mandaekkara

**Mandaekkara** és La Gran Estratgea, una deessa estoica i seriosa que valora l'honor, la planificació i l'acer ben fet. Sovint és una deïtat llunyana, que dona poder màgic als seus clergues, però deixa als seus seguidors fer el seu propi camí per la vida, sabent que això els farà forts i determinats. És un dels 14 déus que conformen el panteó actual de Mirathil.

## Història

**Mandaekkara** és la successora d'un déu més antic, un dels déus oblidats que va lluitar contra Rovagug durant la Segona Arribada. Un déu que els nans creien que va crear el món a la seva gran forja i que, a mesura que les roques s'esmicolaven i les espurnes volaven, va néixer els nans, fets de pedra amb la panxa plena de foc.

Mandaekkara va ser mortal un cop, una heroïna que va lluitar durant la Segona Arribada colze a colze amb els grans herois d'aquella època de valents.

Igual que el seu predecessor, Mandaekara espera governar amb justícia durant segles, i que els seus seguidors treballin de valent per ser dignes de la seva aprovació.

## Relacions

Mandaekkara s'oposa a les divinitats destructives i agressives com a deessa de protecció i creació. Ella i els seus seguidors han lluitat contra **Rovagug** i altres forces destructives des de l'origen dels temps. Malgrat la seva oposició mútua a Rovagug i els seus punts en comú, els seguidors de **Galitheron** i Mandaekkara poques vegades són propers, tot i sovint compartir fins i tot els espais de culte, ja que segueixen diferents codis de creences. Els nans no entenen el culte al sol i veuen la voluntat de perdó de Galitheron com una bogeria i un signe de debilitat.

Mandaekkara respecta a la **Mà Blanca** i és amable amb **Dirian**, però de totes les divinitats, Mandaekkara té més respecte per **Artíssia**, ja que tant valoren la comunitat com la família.

Mandaekkara odia a **Kashz**, veient-lo com la corrupció en si. Per la seva part, es creu que **Kashz** considera els sacerdots de Mandaekkara els seus sacrificis preferits i busca activament convertir-los.

## Aparença

Mandaekkara apareix com una nana poderosa i astuta, ocupada a la seva forja amartellant una arma o un escut. És la planificadora consumada, amb una contingència per a gairebé totes les situacions. L'art la mostra com una nana amb una armadura intrincada i portant el seu martell de guerra **Kaglemros** (En **Auskà** vol dir "forjador de moltes armes").

## Providència

La Gran Estratega de vegades envia missatges que semblen gravats a la pedra als qui afavoreix, mentre que els terratrèmols es veuen com el signe definitiu de la seva ira. Es creu que els que sobreviuen a un terratrèmol són beneïts. El deteriorament de construccions o les armes trencades sovint es veuen com un mal presagi pels seguidors d'aquesta deessa.

## Regne diví

Mandaekkara viu a Elissium amb els altres déus de la llum, Galitheron i la Mà Blanca, equipant els exèrcits del cel amb les seves armes i defensant-lo de les incursions constants, planificant els contraatacs i donant consells militars als altres déus.

## Servidors

Mandaekkara i els seus fidels consideren que les criatures de la terra són poderoses i santes, especialment animals excavadors com els teixons. Els ratpenats són detestats com a abominacions gairebé tant com si fossin una retorçada manifestació de Rovagug.

Els seus servidors divins són els **Txalkost**, formats per perfectes esperits nans, que passen l'eternitat creant noves armes i armadures per defensar les parets del cel.

## Església de Mandaekkara

Els temples de Mandaekkara són un dels tres que formen part de **l'esglèsia Elissium** i sovint a les ciutats dels regnes de la unió comparteixen espai, excepte a les capitals i ciutats més grans que tenen temples individuals. Tot i que originalment els seus seguidors eren nans, la religió es va escampar rapidament per Mirathil i se li rendeix culte a moltes ciutats de tot tipus, però amb molt poca presencia al món rural exceptuant les mines nàniques de certs racons del món.

Els cavallers que segueixen Mandaekkara valoren molt les tradicions, la família i el matrimoni. Però és l'acció, més que la cerimònia, el que anhelen aquests cavallers i es pot comptar amb ells per protegir les seves comunitats sense dubtar-ho.

### Clergat

Molts dels seus seguidors són arquitectes, artesans de tota mena o planificadors militars. També és popular entre els guàrdies i els vigilants de la ciutat, que li demanen protecció.

Com correspon a una deïtat tan estretament associada amb l'enclusa i la manxa, les vestidures del clergat de Torag són un davantal de ferrer llarg i un martell. També són habituals els anells de diversos tipus (ja siguin a les mans, a l'orella o teixits al cabell o a la barba), que simbolitzen l'amistat, el deute o la lleialtat.

Alguns sacerdots adjunten insígnies, reblons o plaques a les seves peces de vestir que commemoran esdeveniments importants de la vida, com ara el naixement d'un fill, el matrimoni o la primera forja d'una arma o armadura.

### Temples i santuaris

Els temples solen ser circulars, construïts al voltant d'una gran forja central i totalment funcional i encluses de satèl·lit que s'utilitzen fins i tot per a tasques mundanes, perquè cada acte de fosa i ferreria es considera una pregària a Torag. En els assentaments a l'aire lliure, el temple s'acostuma a incorporar a la muralla defensiva, ja que això manté el soroll allunyat de les altres residències i facilita als sacerdots el control de les defenses.

**El centre del culte de Mandaekara** és a la metròpoli de Balckhole a les muntanyes de Tarnarok. Allà, l'**Alt Defensor** guia els fidels des de la fortalesa-temple coneguda com la Forja de Mandaekara.

### Textos sagrats

Els textos de Mandaekara acostumen a ser toms fermament lligats, capaços de sobreviure a qualsevol dificultat que pugui enfrontar el seu propietari.

*"Martell i pinces: la forja del metall i altres bones obres." -* Aquest tom sol estar enquadernat en metall amb pàgines interiors de pell lacada.

### Animals preferits

Els déus s'associen sovint amb determinats animals, ja sigui perquè posseeixen una qualitat afavorida pel déu, o perquè els fidels del déu els senten un parentiu especial. Els animals preferits de Mandaekkara inclouen els teixons, els animals excavadors, els animals que habiten les coves i els armadillos.

### Organitzacions

L'Ordre ***L'Urpa Daurada*** venera els aspectes legals de Mandaekkara i convergeix en practicament totes les creences, però no s'associa de cap manera amb la seva esglèsia ni seguidors.